25. toukokuuta
Tapahtumia

1085 – Kastilian Alfonso VI valloitti Espanjan Toledon maureilta.
1420 – Henrik Purjehtija nimitettiin Kristuksen ritarikunnan johtajaksi.
1521 – Wormsin valtiopäivät päättyivät Pyhän saksalais-roomalaisen valtakunnan keisarin Kaarle V:n julistettua Martti Lutherin valtakunnankiroukseen.
1810 – Buenos Airesin aseistautuneet kansalaiset karkottivat Espanjan varakuninkaan ja loivat Argentiinalle maakuntahallituksen.
1895 – Brittiläinen näytelmäkirjailija, runoilija ja prosaisti Oscar Wilde tuomittiin ”sodomiasta ja räikeästä siveettömyydestä” kahdeksi vuodeksi lontoolaiseen vankilaan.
1895 – Lyhytaikainen Taiwanin tasavalta muodostettiin, Tang Ching-sungista tuli presidentti.
1900 – Buurisotilaat äänestivät sodan jatkamisen puolesta.
1907 – Suomen 15.–16. maaliskuuta valittu yksikamarinen eduskunta kokoontui ensimmäisen kerran valtiopäivien avajaisiin Helsingin Hakasalmenkadulla (nyk. Keskuskatu) Helsingin vapaapalokunnantalon entisessä tanssisalissa.
1914 – Yhdistyneen kuningaskunnan parlamentin alahuone hyväksyi Irlannin itsehallinnon (Home Rule).
1925 – Scopesin oikeudenkäynti: John Scopes asetettiin syytteeseen Charles Darwinin kehitysopin (darvinismin) opettamisesta.
1935 – Jesse Owens teki kolme uutta ja sivusi yhtä yleisurheilun maailmanennätystä 45 minuutin aikana Big Tenin kisoissa Ann Arborissa Michiganissa.
1935 – Babe Ruth löi 714. ja viimeisen kotijuoksunsa Forbes Fieldin baseball-stadionilla Pittsburghissä Pennsylvaniassa. Tämä baseball-ennätys kesti 39 vuotta.
1940 – Toinen maailmansota: Dunkerquen taistelu alkoi.
1946 – Transjordanian parlamentti valitsi emiiri Abdullahin kuninkaakseen (Abdullah I).
1948 – Latrunin taistelut alkoivat Israelin itsenäisyyssodan aikana.
1953 – Ydinkoe: Yhdysvallat suoritti Nevadan ydinkoealueella ensimmäisen ja ainoan tykistön ampuman ydinasetestin.
1961 – Avaruustutkimus: Apollo-projektin alkusanat (miehitetty kuulento). John F. Kennedy ilmoitti kongressille aikomuksestaan käynnistää avaruusohjelma asettaakseen ”ihmisen Kuun kamaralle” ennen vuosikymmenen loppua.
1963 – Afrikan yhtenäisyysjärjestö (OAU) perustettiin Etiopian Addis Abebassa.
1966 – Explorer-avaruusohjelma: Explorer 32 -satelliitti laukaistiin matkaan.
1976 – Ison-Britannian kuningatar Elisabet II ja prinssi Philip saapuivat valtiovierailulle Suomeen.
1977 – Tähtien sota -elokuvan ensi-ilta. Elokuva oli bruttotuloiltaan siihen astisista suurin.
1979 – American Airlines -lentoyhtiön lento 191: DC-10 syöksyi lentoonlähdön yhteydessä maahan O’Haren kansainvälisellä lentokentällä Chicagossa. 271 ihmistä sai surmansa koneessa ja kaksi maassa.
1982 – HMS Coventry upotettiin Falklandin sodassa.
1983 – Jedin paluu -elokuvan ensi-ilta.
1985 – Bangladeshia koetteli trooppinen sykloni ja hyökyaalto. Noin 10 000 ihmistä sai surmansa.
1997 – Sierra Leonessa alkoi sotilasvallankaappaus, jossa presidentti Ahmad Tejan Kabbah syrjäytettiin. Majuri Johnny Paul Koromah nousi valtion johtoon.
1997 – Strom Thurmondista tuli Yhdysvaltain senaatin pisimpään palvellut senaattori (41 vuotta 10 kuukautta).
2000 – Libanon juhli maan eteläosan vapautumista 22 vuotta kestäneestä Israelin miehityksestä.
2001 – Vuorikiipeily: 32-vuotias coloradolainen Erik Weihenmayer kiipesi ensimmäisenä sokeana henkilönä Mount Everestin huipulle.
2001 – Vuorikiipeily: 64-vuotias connecticutilainen Sherman Bull kiipesi tähän mennessä vanhimpana ihmisenä Mount Everestin huipulle.
2002 – China Airlines -lentoyhtiön Boeing 747-200 hajosi ilmassa ja syöksyi Taiwaninsalmeen, 225 ihmistä sai surmansa.
2003 – Néstor Kirchneristä tuli Argentiinan presidentti hänen voitettuaan Carlos Menemin. Hän oli ensimmäinen vaaleilla valittu presidentti sitten joulukuun 2001 talouskriisin.